Etiketa: milo | Martech Zone\nInoiz ez duzu salmenten% 100 lortuko norbaitek produktua erosketa saskira gehitu ondoren, baina ez dago zalantzarik diru sarrerak irristatzen diren hutsunea dela. Jendea berriro erakartzeko estrategiak daude ... remarketing-a da horietako bat. Remarketing kanpainek jendea jarraitzen dute erosketa saskia utzi eta iragarkiak berriro merkaturatzen dituztenean beste gune batzuk bisitatzen dituztenean. Itzulera ona izan ohi da remarketing kanpainetan. Hala ere, hori izan ondoren\nDuela gutxi hasi ginen Angie's List-ekin lanean eta dagoeneko begi irekia izan zaigu zenbat enpresek lortzen dituzten puntuak beren balorazio, iritzi eta akordioen bidez. Bezeroei zerbitzu bikaina eskaintzen dieten tokiko negozioetarako, Angie's List-en ordaindutako iritziak diru-sarrera hutsak dira. American Express OPENek egindako Small Business Search Market Inkestaren arabera, AEBetako enpresa txikiek ahoz ahokoarekin ere konta dezakete erosleek topatzeko bide nagusia.\nOstirala, abenduaren 9, 2011 Ostirala, abenduaren 9, 2011 Douglas Karr\nMilo-ri buruz argitaratu genuen, eBay-ren erosketa. Miloren helburua da sarean erabilgarri dauden istorio guztietan produktu guztiak apal guztietan edukitzea. Eta jada saltokiak bultzatzen ari dira opor denboraldi honetan! Hemen aholku bikainak daude eta saltokiek saltokien salmentak osatzeko aukerak lineako dendara trafikoa gidatuz. Badirudi Jingle Bells eta Gingerbread gailetak berotzeko eta gidatzen hasteko garaia dela\nLarunbata, urria 4, 2008 Igandea, urria 4, 2015 Douglas Karr\nPatronpath-ekin igarotako azken urtea errusiar mendi ibilaldi izugarria izan da. Enpresa hazkunde izugarria da eta izugarrizko arrakasta du! Techpoint Mira saria irabazi genuen. 4 POS integrazioen garapena amaitu genuen: Micros, POSitouch, Comtrex eta Aloha. Erabiltzaile interfazea berriro garatu dugu gure bezeroentzako bihurketak maximizatzeko. Erredundantzia eta segurtasun ezaugarriak gehitu dizkiogu aplikazioari. Jatetxearen Kokapen gunea ere bota genuen


Gazteleraz azkarrago • ZUZEU\nAzpiko bideo laburrean Alexia Castelo, PSEko legebiltzarkidea ageri da, batzorde bateko gainontzeko legebiltzarkideei gazteleraz egin dezaten eskatzen…\nEuskaraz lan egitearen keriak…\nHau normala da? Gasteizko legebiltzarrean, gazteleraz mesedez… @XabierIsasi @RebekaUbera @EstitxuB ? pic.twitter.com/Dwnn6BxSHg\n— EHBildu Legebiltzar (@ehbildu_legebil) June 5, 2017\nGazteleraz egin dezatela eskatzen, baina kontuz, beti ere asko eskatzea ez bada, ahal den neurrian, inork eragozpenik ez badu, gauzak errazte aldera… “para que sea todo un poquito más rápido”; Sozialisten estiloan, inposaketarik gabe, noski!\nEH Bilduk egin du salaketa, txio bidez, “egoera surrealistak” esaldiarekin batera. Tamalez, gutako askori surrealista baino ohikoa egiten zaigun egoera, eskolako bileratan edo auzoetako asanbladatan parte hartzen dugunontzat, bederen. Horregatik, goiko dokumentuari Lorea Agirrek, txio bidez honek ere, egin dion galderarekin bat egin eta erantzuna jakin nahi genuke, guk ere:\nInork erantzun dio?\n— lorea agirre (@katuajea) 2017(e)ko ekainak 5\neh bildu, euskara, itzulpena, parlamentua, PSE\n6 pentsamendu “Gazteleraz azkarrago”-ri buruz\nAratz 2017-06-06 22:46\nErakunde español bat da. Españolez egitea, normala.\ngarrett 2017-06-06 23:10\nParadoxalki, eskuen irispidean dugu erakunde espainol horiek zartatazteko tresna: euskara\nMikelats 2017-06-07 11:15\nHorrelakoen aurrean argumentuak prestatuta eduki behar dira, jarrera irmoa mantendu.eta beti, BETI euskaraz jarraitu. Bada garaia errespetu gutxi daukatenak beraiek direla kontura daitezen, bizitza guztia hemen eta hitz erdirik ez euskaraz\nItzain 2017-06-07 20:24\nEta jakin daiteke ordezkari aberttzaleak zergatik zuzentzen zaizkien erdaraz unionistei Gasteizko Legebiltzarrean, inork eskatu gabe ere?\nGasteizko Legebiltzarreko EH Bildu 2017-06-09 13:04\nBai, Mikel Otero erantzun zuen. Eskegita dago youtube kanalean. Gainera, Legebiltzarreko Mahaiari kexa formala helaraziko diogu, Rebeka Ubera prestatzen ari den idazki baten bitartez.\nGasteizko Legebiltzarreko EH Bildu 2017-06-09 13:18\nErantzun zitzaion, bai, batzordeko presidenteari batzordean bertan. Eta orain Legebiltzarreko Mahaian idatzia aurkeztuko dugu kexa adierazteko eta gure ikuspuntua azaltzeko.Hon bideoa:


2+2=5? -> MATE + MATE = LITERATURA?: zirimolatik begira\nAtzo ikasle bati hauts artean itota ikusten nuela eta lehenbailehen hautsa astintzen hasi behar zuela esan nion. Begira-begira gelditu zitzaidan eta bere begirada irakurtzen ausartu nintzenean, zera irakurri nuen: "Eskerrik asko, Irati. Zinez eskertzen dinat aholkua, baina, begiraion hire blogari, hauts zirimola ederra daukan pantailaren aurrean (edo atzean)". Arrazoi duk erantzun nion, hautsak astintzeko trapua utziko didak?\nBeldur bakarra daukat, hauts-trapuak sortutako zirimola ez ote den hautsak berak sortutakoa baino handiagoa izango...\nZorabiatutako hauts pinporta hegalariek sortutakoa izaten da, adibidez, zirimola. Nahaste borraste bat, adibidez, denborak korapilatzen duena. Baina, hasi gara putzka (putzka) eta... ez da gutxi...\nAFORISMOA: "Nondik begiratzen zaion... Hankaz gora ibiltzen hasi beharko genuke?"\nLurrean jarritako eskuekin pausoak ematen dira? Lurrean eskuak jarri eta eskuak aurrera (edo atzera) mugitzeari ibili esanez gero... ibiltzen ari gara? Ibiltzea zer da?\nZerura luzatutako oinek eta lurrera luzatutako eskuek zer ukitzen dute, zerua edo lurra? Nondik begiratzen zaion, ezta?\nMundua buru gainean eta mundua burupean eramatea ez baita gauza bera...\nNik ez dakit zer,\nnola eta norekin...\nNik ez dakit deus.\nAnónimo 12 de diciembre de 2012, 14:45\nHaiku polita idatzi duzu ba, ezer ez jakiteko. Eta ezer ez dakizula jakitea zerbait jakitea izango da, ezta? Gabesten zintugun (faltan bota).\nLagunei ere hautsa pilatzen zaie? (Duela bi aste atzetik daramadan hau zure hauts zirimola zen?)Blogetik postontzi hutsetara egiten dute salto hauts zirimolek? (Ala hegan egiten dute zirimolek?) Tira, ez dakit. Baina susmoa dut zurea zela mailera heldu zaidan hauts zirimola. Bueltan, blogean iruzkina. Zirimolaren esker onez (hautsetik hutsera zenbat zentimetro dago? a baten neurria?)\nLagunei... aurrekoan norbaitek galdetu zidan Iratiren lagunak ote garen, ala zer garen bestela. Lagunak... hauts zirimolak bidaltzen dituztenak dira? Zer gara, bestela, zure hauts zirimolak jasotzen ditugunok?\nMendi irteera baten zain (28an ez bada),\nAnónimo 7 de enero de 2013, 0:06\nikasle hori ez al naun ba ni izango irati??? jesus, nik uste nuen ez nituela horrelako gogoetak piztuarazten... tira ba denok ditugu geuk ere ez ezagutzen ez ditugun ahalmen sekretuak... egunen batean ere poesia idazten hasiko naun...\nIrati 8 de enero de 2013, 14:58\nEz diat uste... gustatuko litzaidakek nire ikasleek hika egin eta nik hika erantzutea. Baina, Iratiren geletan bazagok tokia eta... gonbidatuta hago! Hori bai, baldintza bakarra bete behar duk... hire aurkezpena poesia bidez egin behar duk! Zain egongo nauk!\nEz dakit zergatik mutil-gizona haizela pentsatu diat...


50 urte laguntza eremua handitzen | 50 urte laguntza eremua handitzen – iparraldekohitza\nHastapenean trisomia ekarle ziren haur batzuen laguntzeko sortua, gaur egun Kanboko Zelaia elkarteak elbarritasun desberdinak dituzten pertsonei harrera egiten die zerbitzu desberdinekin: bizigunea eguneko aktibitateekin, medikulaguntza duen bizigunea, aterpea eta irailean egoitza berribatera pasa den lanerako laguntza zerbitzua.\nKanboko Zelaia (Celhaya) elkartea 1969ko ekainean sortu zuten Kanbon. Elkarteari izena eman dion Zelaia mendixkan plantaturik, hastapen batean trisomia ekarle ziren haurrak laguntzeko mobilizatu ziren guraso batzuk. Mende erdi bat berantago, edozein elbarritasun edo eskasia duten helduak laguntzen duen egitura gotorra bilakatua da: lanerako gai ez direnen biletxea, mediku laguntza behar dutenentzat egitura egokitua, lan munduan sartzeko laguntza berezitua baita elbarrituen zahar etxe bat ere proposatzen ditu.\nMarie-Josephe Saldunbide lehendakari ordearen ustez hitz batzuetan definitzen da elkartearen filosofia: “Gizarte inklusibo batean elkartasunaren bidez behartsuenak lagundu behar dira leku bat atzematen beren gaitasunak aitzinean ezarriz, beren desberdintasuna estigmatizatuz baino”. Helburu horrekin hazi da elkartea; gaur egun 120 pertsonaz arduratzen da 78 pertsonako lantalde batez inguraturik.\nIrailaren 14an egin zuten mende erdiaren ospakizuna, hazkunde etengabeari harri berri bat ezarriz: Esku-Argia Lanaren Bidezko Laguntza Zerbitzuaren (ESAT, frantsesezko sigletan) eraikin berria estreinatu zuten egun berean. Kanboren erdigunean 40 lanpostu oso eskaintzen ahalko dituzte orain azpitratatze tailerrean, margolanetan, baratzezaintzan, garbiketa eta mantenu zerbitzuetan edo oihal garbitegian lan egin nahi dutenentzat.\nHiri erdigunera eraman dute beraz orain arte mendixka gaineko eraikin historikoan zuten lan lagunduaren zerbitzua. Marc-Henri Barbira zuzendariarentzat dinamika inklusiboaren urrats bat gehiago da lan saila hiri bazterretik erdigunera eraman izana: “Nahi izan dugu Kanbo erdigunean ezarri, enpresen ondoan. Baratzezaintzan, adibidez, Kanboko berde gune batzuk gure lantaldeek kudeatzen dituzte. Elbarritasuna baloratzen da gisa horrez: ez dira zentro hartan diren elbarrituak; zuen zuhaiztiak zaintzen dituztenak dira, zuen etxe aitzinak pintatzen dituztenak, oihal garbiketan ari direnak”.\nElkartea handituz joan den heinean zerbitzu desberdinak ireki eta gaur egun duen eskaintza bezain zabala da erakartzen duen publikoa. Bizigunean direnek ezin dute lanik egin beren elbarritasun mentalaren gatik. 42 dira zerbitzu horretan, egunez aktibitate desberdinak egiten dituztenak. Mediku laguntza duen bizigunean 12 leku dira, medikuntzako ofizio desberdinek artatuak. Aterpe zerbitzuan badira Kanboko erdigunean elkarteak dituen apartamenduak eta elbarrituentzat berezitua den sei lekuko zahar etxe bat ere.\nLanerako laguntza sailean diren egoiliarretan, autonomia maila desberdinak badira. Marc-Henri Barbira: “20 bat urteko gazte batek gida baimena ukan dezake, familian bizitu eta soilik bere zailtasunen araberako laguntza beharra ukan lezake lan mundurako. Beste elbarritasun mota batek eska lezake erizain eta medikuen beharra ukaitea. Badira egitura desberdin horien arteko zubiak, baina elbarritasun maila arras desberdinetan dira”.\nEgitura dira elkartearen baitan eta bakoitzak baditu bere diru iturriak. Arta eta lan lagunduaren eremuan Eskualdeko Osasun Agentzia (frantsesezko sigletan ARS), lan lagunduak badu alde komertziala ere -fakturatzen dutena lan tresnak hobetzeko baliatua da- eta bizitegien mailan departamenduko kontseilua da finantzazioa ziurtatzen duena. Baina zuzendariaren erranetan, “Lan luze eta pisu baten ondorioa izan da” egituraren garapena. “Ongi badakigu diru iturri publikoak ez direla lehen bezalakoak eta estreinatu berri dugun eraikinarentzat, adibidez, behar izan dugu Bordelera jo, bideokonferentziak egin Limoges-ko ordezkariekin Akitania Berriak eremua zabaldu duelako, xedea defendatu…”. Beste xede batzuen artean, azken hori izan da aitzina eramatea kausitu dutena.\nEremu arruntera zubiak\n70. hamarkadatik hona, lan egiteko gai direnen publikoaren igoera izan da, Barbiraren ustez, nabarmenena: “Mundua aldatu da eta geroz eta pertsona gehiago ikusi ditugu agertzen eskasia intelektual arinagoekin edo elbarritasun sozialekin, eskola arazoekin…”. Horiek lagunduak dira Zelaia elkarteak proposatzen dituen ofizioetan bide egiteko, batzuetan lan merkatura joateko ere.\nPartaidetzak badituzte enpresa batzuekin, langileak beren esku utziz. “Gisa horrez pertsona lan munduan sartu daiteke beti ere egituraren laguntza ukanez sekula porrot egoera bat gertatzen bada”, Barbirak dionaz. Gogoan ditu baikorrak izan diren esperientziak; erregularki enpresetara joaten direnez, Zelaiako langile batzuek jauzia egin izan dute lan “arruntera”. Baina ez da bortxaz elkartearen lehentasuna, eta elkarte buruak ez du estatuak finkatzen dituen helburuetan sinesten: lagunduak diren langileen %10ak behar luke lan merkatura jauzi egin. Kanbon ez dute halako estatistikarik, ezta bere zentroetan ere, omen. Marc-Henri Barbira: “Helburua pertsona loratzea da, eta mundu arrunta integrazioa dela usu entzuten bada ere, ez badu pertsona loratzen ez du balio ere ez”. Enpresetan lehentasun ekonomikoak gailentzen direnean segitu beharreko lan erritmoa ez da, bere erranetan, pertsona guztiekin bateragarria.\nZelaia elkarteak proposatzen dituen zerbitzuetara heldu aitzin, ibilbide nahasia izan daiteke familia batzuetan. Helduen zentroa izanik, badira Kanbora haur edo gazteen laguntza egituretatik heltzen direnak. Beste kasu batzuetan ez dira aitzinetik egitura sozial edo mediku sozial horietan sekula izan. Kasu horietan, Pertsona Elbarrituen Departamenduko Etxeak (MDPH frantsesezko sigletan) ditu bideratzen. Hala gertatu da sekula elbarritasunik aipatzen ez duen Yvette Muthular amaren kasuan, baina ibilbide luze baten ondotik. “Desberdintasuna” aipatzen du Erlaitz bere semearen ibilbidea laburbiltzean: “Ohartu ginen bizitu nahi zuen mundua ez zitzaiola batere egokitua”.\nLehen urratsak ikastoletan egin zituen Senperen eta Donibane Lohitzunen: “Arras zaila zen irakasleentzat eta gurasoentzat ere, armarik gabe geundelako. Denek ahal zutena egin zuten”, laburbiltzen du, argituz semeak klasea nahasarazten zuela ez zelako, segur aski, bere lekuan. Urdaxeko ikastolara joan zen gero, hango irakasle bat “zinez motibatua” zelako, baina beste gurasoak atzeman zituzten parean: “Hainbeste gaude haurren eskolako arrakastari baldintzatuak, elementu nahasle bat badela ohartzen garenean… Urdaxeko esperientzia zinez gaizki bizi izan dugu. Eta irakasle gaixoak sufritu du, bera ezinago motibatua izanagatik parean guraso bloke bat ukan zuelako. Seaskan gauzak aldatu dira, jende formatuagoak badira eta pentsatzen dut gehiago behatzen dutela. Baina halere ez dakit gurasoak prest ote direnez klasea pixka bat nahasten duen pertsona desberdina onartzeko, ez dakit”.\nParaleloki zentro mediku psikologiko batean segitua zen bere haurra, bereziki haur psikiatra “bikain” baten ganik. Zelaiako lehendakariordearen hitzekin antzekotasuna du psikiatrak aholkatzen zuenak: “Beti erran du mundu normal batean egon behar zuela, eraikitzen lagunduko zuelako, elbarritasun edo desberdintasun batean zentratu baino”.\nIkastoletatik Xantako kolegioko klase egokitu batera pasa ondotik semea Biarritzeko Plan Cousut mediku eta hezkuntza egitura berezitura eramatea hastapen batean zaila izan zela oroitzen du Muthularrek, “elbarritasun pisuekin lotzen baikenuen eta sistemaz beldur baikinen”. Baina ororen buru, hautu egokia izan dela ondorioztatzen du orain: “Lehen aldia zen bere inguruan proiektu bat muntatzen zela, bere gaitasunekin, bere gogoarekin, azkenean bere lekua atzeman zuen”.\nHandik lau urtera, Kanbon baratzezaingoan aritzera joan zen Erlaitz, eta bere amarentzat, “guraso gisa, sekulako lasaitasuna izan da”. Bilkura erregularrak, hurbileko segipena eta arazoei aurre egiteko langile formatuak direla dio. Ofizioa ikasteko, bere ustez, formakuntza egokia: “Egiten duten lana enpresa profesionalen emaitza berekoa da nahiz eta denbora gehiago behar duten egiteko. Zorroztasuna bera da kalitate edo ordutegi aldetik”.\nBiarritzen bezala, Kanbon ere pertsona bakoitzaren ibilbidea lantzen dute gurasoekin eskuz esku: “Nire semearen kasuan eremu arruntera iristeko helburua finkatu dugu -ez da denen kasua-: beharrezkoa zaio lan lagundu horretatik lan arrunt bat atzematea. Ez da egun batetik bestera pasako”, gehitzen du Yvette Muthularrek. Zelaiarekin egin lana gatik gutxieneko soldata baino apalagoa irabazten da: “Berak nahi luke Senpereko herrian lan egin. Guretzat epe luzeko helburua da soldata duin bat ukan dezan etxebizitza mailan ere autonomoa izan dadin”. Laguntza soziala balitzateke soldata horren gehigarri, baina ez eskatzearen “hautua” egin dute.\nDamu bakarra du hastapen batean haurra ikastolan ezarri zuenak, euskaraz jarduten duen gisa bereko egiturarik ez izatea Ipar Euskal Herrian. Nahiz eta, euskaraz mintzatzeko gai diren langileak izan egitura horietan.\nZelaia elkartearen garapena handia izanik ere, arrisku baten itzala ikusten du bere zuzendariak. 2017ko biltzar nagusi batean jadanik aipatu zuen eta gaur ere testuinguru berdina dela dio: “Gobernuak nahi ditu ahalik eta gehien mugatu solaskideak eta egitura desberdinak elkarretaratu. Hori egin dute medikuntza sailean. Hori eskatzen da kostu apalagoa eraginen duelakoan”. Horren parean, azken hamarkadetan egin lanaren ezagupena eskatzen du: “Defendatu nahi dugu Kanboko Zelaia elkartean badakigula gure lana egiten eta ez bortxaz talde handiek baino kostu handiagoarekin. Gainera badugu halako hurbiltasun bat egoiliarrekin”.\nZahar etxeetan gertatzen den bezala, talde merkatariak elkartasun eta sozial ekonomian sudurra sartu nahi duten taldeak badira Barbiraren erranetan, hala nola LVMH edo Bouygues bezalakoak. “Besteak bezalako ekonomia bat bezala ikusten dute, eta guk azken 50 urteetan ukan ditugun baloreekin segitu nahi dugu”, trenkatzen du, oroitaraziz Zelaia irabazirik gabeko elkartea izanik, irabazi helbururik ez dutela. Frantzia mailako federazio bilkuretan parte hartzen duelarik “galiar herrixka bezala ikusiak” direla gehitzen du.


HRE Hidraulic-ek kriogenizazioa sustatzen du mekanizazioaren munduan, Be Cold-en bidez - SPRI\nHRE Hidraulic-ek kriogenizazioa sustatzen du mekanizazioaren munduan, Be Cold-en bidez\nAeronautika bezalako sektoreetan, materialen mekanizazioa lortzeko birziklagarriak ez diren elementu ugari erabiltzetik industriak berak sortzen duen CO2a (-78 gradutara) berrerabiltzera, mekanizazio kriogenikoa egiteko. Aurrerapausu hau 2019. urtearen amaieratik, Elgoibarren egoitza duen HRE Hidraulic euskal enpresak, Tecnaliarekin eta UPV/EHUrekin batera lortu du, Be Cold merkaturatuz. Be Cold mekanizazio-prozesuan erabilitako tresnek ingurumen-inpaktu txikiagoko hozketa eta lubrifikazioa bermatzeko eta ekoizpen-kostu txikiagoa lortzeko.\nEkipo berri hau bi teknologia ezberdinen nahasketa da, Jose Angel Alberdi HRE Hidraulic-eko I+G arduradunak azaldu duenez. Alde batetik, CO2ren bidez egiten den hozte-sistema eta, bestetik, MQL mekanizazioa (minimal quantity lubrication, fluido lubrifikatzaileak murriztearen eta fluido biodegradagarrien aldeko apustua da). Ebaketa-eremuan karbono dioxidoa injektatzen da -likidotik gasera pasatzen da injektatu ondoren– erreminta eta pieza hozteko. Horrela, mekanizazio heze-tradizionala ordezkatzen da.\nBi teknologiak batera kostuak murrizten dituzte –tresnen bizitza-erabilgarria luzatzen delako, iragazki lubrifikatzaileak edo beste sistema batzuk saihesten direlako, pieza egin ondoren txirbilak eta lubrifikatzaileak kentzeko kosturik ez dagoelako, etab.-. Gainera, ekoizpen-denbora (% 30–50 gutxiago) murrizten da eta ekonomia zirkularrean aurrerapenak egitearen aldeko apustua egiten da, industriak berak sortzen duen CO2-ari bigarren erabilera bat emanez. Batez ere aeronautikaren sektorean ardaztu egin da orain arte Be Cold-en erabilera, titanioan, inkonelean, altzairu gogorretan edo beroari erresistenteak direnetan eta lan egiteko altzairu konplexuetan bereziki ondo funtzionatzen duelako. Baina tresna hau ere material bigunetan erabiltzen da, hala nola plastikoetan edo kortxoan.\nBe Cold unibertsitatetik merkatura ezagutza transferitzeko kasu berri bat da. Prozesua UPV/EHUko kriogenikari buruzko ikerketarekin hasi zen eta, Tecnaliarekin eta HRE Hidraulic–ekin batera, patentea lortuta Be Cold-en merkaturatze prozesua hasi da. Ekipoak lau modelo ditu orain, eta bai makina berrietan baita PLC autonomo batekin jada martxan dauden beste ekipo batzuetan ere egokitu daiteke.\nModelo guztiak egungo osasun-larrialdiaren ondorioz azarora mugitu den Makina Erremintaren Biurtekoan izango dira, eta Alemanian ere bai. Gainera, datozen hilabeteetan, pandemia globalaren bilakaeraren arabera betiere, teknologia-zentroetara, unibertsitateetara eta estatuko eta Europako ikerketa-zentroetara hurbiltzeko lan egiten ari dira, Alberdik adierazi du. Baita Lanbide Heziketako zentroetara ere, ekipo berria ezagutarazteko. Bai Tecnaliak, Basque Research & Technology Alliance (BRTA) aliantzaren kide dena, bai UPV/EHUk lehen belaunaldiko ekipo bat dute, testak eta probak egiteko aukera eskaintzeko.\nProiektuak Eusko Jaurlaritzaren Hazitek laguntzen (2013-2019) ekarpena jaso du. Une honetan, lantaldea aurrera egiten du teknologia hori auto elektrikoaren osagaien mekanizazioan aprobetxatzeko. Auto hauen pieza asko aluminiozkoak dira, eta teknika honen bidez manipulatu ahal izango dira.


Liburu hau, Londresen gertatutako hilketa misteriotsu bati buruzko istorio bat da. Hauek guztiak hiritik urrun galdutako ostatu batean gertatuko da eta elurteen ondorioz hauek inkomunikaturik geratuko dira.\nLehenik eta behin ostatuan bi hilketa geratu direla konturatuko dira eta ez dute jakingo nor izan den, baina hiltzaileak pista txiki bat utziko du eta pista horren ondorioz gainerakoek beste hilketa bat gertatuko dela uste izango dute. Eta polizia sarjentuak plan bat pentsatzen du hiltzailea nor den jakiteko. Pista horretan hiru saguri buruzko abesti bat agertuko da (sagu eta pertsonekin metafora bat egiten). Hiltzailea ostatuko jendearekin batera egongo denez, edozein izan ahal da,ostatuko guztiak dira aldi berean susmagarri eta biktima. Nor izango ote da hiltzailea? Nolakoa izango da plana? Zer gertatuko da hirugarren biktimarekin? Zer gertatuko da hiltzailearekin?\nLiburu osoan zehar intrigarekin asko jolastea eta gu pixka bat despistatzea lortzen du idazleak eta hau liburuan zehar asko sumatzen da, liburuak nola jarraitzen duen jakiteko beharra sortzen duelako. Liburua misterioa gustuko duenarentzat gomendatuko nuke, oso entretenigarria delako.


Bezeroa da inoiz baino gehiago negozio digitalaren ardatza - SPRI\nBezeroa da inoiz baino gehiago negozio digitalaren ardatza\nSPRI Taldeak antolatutako jardunaldi batean ezagutzera eman dira iraultza digitalaren aroan sortutako negozio berriak\nSPRI Taldeak antolatutako jardunaldi batean ezagutzera eman dira iraultza digitalaren aroan sortutako negozio berriak.\n“Ez da teknologia kontua bakarrik, gogoeta prozesu bat egin behar da aldez aurretik. Ez da marketin proiektu bat, baizik eta enpresa osoaren proiektua. Enpresako arlo guztiak barne hartzen ditu” adierazi du Jon Barrena adituak.\nIraultza digitalaz geroztik, teknologia ez da gehiago negozioen giltza. Orain bezeroa da gauza guztien erdigunea. Ideia horiek azaldu dira ostegun honetan, SPRI Taldeak Arrasateko Garaia Berrikuntza Gunean antolatutako jardunaldi batean. “Merkatu” aholkularitzako Jon Barrenak hauxe segurtatu du: “Ez da teknologia kontua bakarrik, gogoeta prozesu bat egin behar da aldez aurretik. Ez da marketin proiektu bat, baizik eta enpresa osoaren proiektua. Enpresako arlo guztiak barne hartzen ditu”.\nBarrenak esan du sakelakoek iraultza ekarri dutela marketin digitalaren arlora. “Laugarren iraultza industrialaz ari gara: datuaren ustiapenaz. Teknologiak negozioa bideratzen du. Eta industria iraultza horretan sartzen ari da, bestela lehiakortasuna galduko baitu”.\nMarketineko adituak hainbat adibide jarri ditu. Alsa autobus konpainiak Uber enpresaren antzeko startup batean inbertitu zuen, bidaiariek autoa parteka dezaten autobusetik jaitsitakoan. “Bere fakturazio-eredua ez da gehiago kobratzea, baizik eta bezeroari buruz dauzkan datuak aprobetxatzea (badaki autobusetik jaisten denean beste garraiobide bat behar duela bere jomugara iristeko) eta bidaia ondorengo zerbitzu bat eskaintzea”. Orobat aipatu du Airbinb uber, zeinak prezio lehiakorrenak bilatzen baititu bezeroentzat. “Prezio desberdinak iradokitzen dizkizu zure pisuarentzat urte sasoiaren arabera”.\nBarrenak hizpide hartu du Walmart denda-katea, zeinak app bat baitauka supermerkatuko orgatiletarako: “orgatilak jarraitu egiten zaitu, eta berak aukeratzen du supermerkatu barruko ibilbidea, erosi nahi duzunaren arabera”.\nAdibide asko daude industrian. Singular Bread enpresak ogi molde pertsonalizatuak egiten ditu. Vending makinak, berriz, aukera paregabea dira bezeroa ezagutzeko. “Orain enpresek, makinak saltzeaz gain, mantenimendu-lanak ere egiten dituzte, eta horri esker lortzen dute bezeroak produktuaren pertzepzio hobea izan dezala”.\nAdituaren arabera, eraldaketa digitalak behartu egiten gaitu ikuspegia aldatzera, “bezeroarengandik abiatu behar dugu. Epe luzeko aldaketak dira”. “Bezeroa da giltza. Tradizionalki marketin kanpainak egin izan dira hedabide desberdinetan, orain, ostera, erabiltzailearen portaeran oinarritzen dira. Arazoa da prozesu horretako lehen fasean gutxiago irabazten dela”.\nAholkulariak azpimarratu du eraldaketa digitaleko proiektu askok porrot egiten dutela “ez zaielako astirik ematen. Antolakundeak aldatu egin behar du. Bankuak dagoeneko aldatu dira: lehen kudeatzaileak zituzten, orain berriz, saltzaileak”.\nBarrenak Ikusi enpresaren kasua azaldu du, zeinak negozio bihurtu nahi baitu salmenta osteko zerbitzua. “Ez da erraza, kostu handiagoa baitu. Lagunarteko hizkeran, espedientea betetzeaz ari gara”. Ikusi enpresak salmenta osteko eredu bat sortu du, zuzeneko arreta eta guzti, eta bildutako datuekin “business intelligence egiten du, eta sistema adimendun bat sortu du salmenta osteko zerbitzua kudeatzeko”. Alba enpresaren adibidea ere jarri du, zeinak merkatu-prospekzio bat egin baitu bi urtez, web orria aldatu baino lehen. “Bi urteren ondoren aldatu dute weba eta horrek gehiago hazteko aukera eman die, bestela, lehenik webean inbertitu beharko zuten emaitzak nolakoak izango ziren jakin gabe”.


Bi pertsonarentzako urpekaritza esperientziaren zozketa\nALBISTEAK Bi pertsonarentzako urpekaritza esperientziaren zozketa\nUztailean zehar, Petronorrek urpekaritza oinarrizko mailan ezagutzeko esperientzia zozkatuko du inguruko auzokideen artean.\nAbanto-Zierbena, Muskiz edo Zierbenan erroldaturik baldin bazaude, zozketan parte hartu eta urpekaritza oinarrizko mailan ezagutzeko, bi pertsonarentzako, esperientzia irabazi. Saio teoriko laburra eta, praktikak egiteko, igerilekuan murgilketa barne hartzen du. Gainera, programa hau PADI Open Water ikastaroarekin koherentea da.\nAnimatu eta parte hartu! Zozketa uztailaren 22an amaituko da.


Gardentasuna — Badesa\nHemen zaude: Hasiera → Gardentasuna\n1. BADESAko egitura, kideak eta gobernu-organoak\n2022ko otsailaren 23ko Batzar Orokorrak soldata igoerari buruz hartutako erabakia\n2021eko urtarrilaren 26ko Gipuzkoako Aldizkari Ofizialeko iragarkia\nBadesaren kudeaketako informazioa kontsultatzeko, SAKATU HEMEN.\nBadesa Gardentasunaren aldeko Euskal Udalen Sareko kide da. Sarea 2013ko urtarrilaren 30ean eratu zen, eta gaur egun orotariko tamainako 31 udalek (txiki, handi eta ertainek) eta Txorierriko Mankomunitateak, Bizkaian, osatzen dute.\nGardentasunaren ataria Badesako kudeaketa herritarrentzako informazio garrantzitsuena integratzeko xedearekin sortu da, modu erabil, errazean eta zuzenean eskainiz, Gardentasunari, Informazio publikoa eskuratzeari eta Gobernu Egokiari buruzko Legean diren eskakizunekin bat etorriz, eta EUDEL Euskal Udalerrien Elkarteak gardentasuna garatzeko jarritako sailkapen-eskema jarraituz.\nBADESAREN KONTRATATZAILE PROFILAREN KUDEAKETAKO INFORMAZIOA KONTSULTATZEKO, SAKATU HEMEN.\nBADESAREN LAN ESKAINTZAREN KUDEAKETAKO INFORMAZIOA KONTSULTATZEKO, SAKATU HEMEN.


Nantoux - Wikipedia, entziklopedia askea.\nPhilippe CESNE (2014-2020)\n47° 01′ 59″ N, 4° 45′ 38″ E / 47.0331°N,4.7606°E / 47.0331; 4.7606Koordenatuak: 47° 01′ 59″ N, 4° 45′ 38″ E / 47.0331°N,4.7606°E / 47.0331; 4.7606\nMavilly-Mandelot, Volnay, Pommard, Bouze-lès-Beaune eta Meloisey\nNantoux Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 165 biztanle zituen.\n2007an Nantoux udalerrian erroldatutako biztanleak 195 ziren. Familiak 66 ziren, horien artean 8 pertsona bakarrekoak ziren (8 bakarrik bizi ziren gizonak), 29 seme-alabarik gabeko familiak ziren eta 29 seme-alabak dituzten bikoteak ziren.\n2007an 96 etxebizitza zeuden, 71 familiaren etxebizitza nagusia ziren, 15 bigarren erresidentzia ziren eta 10 hutsik zeuden. Etxebizitza guzti hauek 94etxeak ziren. 71 etxebizitza nagusietatik 58 bere jabearen bizilekua ziren, 9 alokairuan okupaturik zeuden eta 4 doan lagata zeuden; 1ek gela bat zuen, 9 etxek hiru zituzten, 19 etxek lau zituzten eta 42 etxek bost zituzten. 54 etxek euren parking plaza propioa zuten azpian. 31 etxetan ibilgailu bat zegoen eta 37 etxetan bat baino gehiago zituzten.\nNantoux udalerriko biztanleria-piramidea 2009an .\n2007an lan egiteko adina zuten pertsonak 114 ziren, horien artean 87 aktiboak ziren eta 27 inaktiboak ziren. 87 pertsona aktiboetatik 80 lanean zeuden (42 gizon eta 38 emakume) eta 7 langabezian zeuden (4 gizon eta 3 emakume). 27 pertsona inaktiboetatik 10 erretiraturik zeuden, 13 ikasten zeuden eta 4 "bestelako inaktibo" gisa sailkaturik zeuden.\n2009an Nantoux udalerrian 76 unitate fiskal zeuden, 196 pertsonek osaturik. Pertsona bakoitzeko diru-sarrera fiskalaren mediana urteko 19.919 euro zen.\n2007an zeuden 10 komertzioetatik, 2 erauzte enpresak ziren, 1 bestelako produktu industrialen fabrikazioko enpresa zen, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 higiezinen enpresak ziren eta 1 zerbitzu enpresa zen.\n2000. urtean Nantoux udalerrian 14 nekazaritza-ustiategi zeuden, 180 hektarea erabiltzen.\nBouze-lès-Beaune (2,2 km)\nMavilly-Mandelot (2,3 km)\nVolnay (3,8 km)\nBessey-en-Chaume (5,4 km)\nSavigny-lès-Beaune (5,7 km)\nBNF: 15250737h (data)


Larunbatean hitzaldia: Dioxinak Harlingenen (Holanda) – Dioxinak Zubietatik? – Errausketaren Aurkako Mugimendua\nAlbisteak | Hernani\nErraustu Ez apirila 10, 2019\t apirila 10, 2019\nHome Albisteak Larunbatean hitzaldia: Dioxinak Harlingenen (Holanda) – Dioxinak Zubietatik?\nErraustu Ez Albisteak | Hernani apirila 10, 2019\t apirila 10, 2019\nApirilaren 13an, goizeko 10:00etan hasita, Hernaniko Biteri kultur etxean hitzaldi berezia emango du Holandako ToxicoWatch fundazioko Abel Arkenbout toxikologoak: “Dioxinak Harlingenen (Holanda) – Dioxinak Zubietatik? “Honela kutsatzen dute erraustegi modernoenek”.\nHitzaldiaren ondoren kazetariei erantzuteko tartea ere edukiko du Arkenboutek eta harekin elkarrizketaren bat lotu nahi izanez gero, seguru tarte bat hartuko duela.\nHernanin Zero Zabor eta Errausketaren Aurkako Mugimenduak antolatu dute hitzaldia, Hernaniko Udalaren babesarekin. Sinaduraren azpian aurkituko dituzu bai hitzaldiak jorratuko duen gaiaren mamia eta bai hartaz xehetasun gehiago jakinez gero euskaraz, gaztelaniaz eta ingelesez publikatu diren dokumentuak (ez luzeak).\nDioxinak Harlingenen (Holanda) – Dioxinak Zubietatik?\n“Honela kutsatzen dute erraustegi modernoenek”\nHarlingeneko REC edo Omrin da Holandak dauzkan 13 erraustegietan berriena. Ekonomia ministroak 2011n inauguratzean esan zuen Mendebaldeko Europako onena zela, puntako teknologietan puntakoena.\nBaina arazoak laster azaldu ziren: 2013an ToxicoWatch erakunde independenteak erraustegi inguruan 2 kilometro arteko radioan diren oilategietako arrautzetan dioxina eta furano kontzentrazio handiak aurkitu zituen. Baina nola liteke gobernuak agindutako kontroletan garbi ageri den erraustegi berri-berria benetan kutsatzaile izatea?\nErraustegi modernoenen ohiko kontroletan urte osoko lanaldiaren %0,2an gertatzen dena bakarrik agertzen da. Aldiz, Harlingenen –agintariek eskatuta- urteko 20.139 orduetan epe luzeko laginak aztertu zirenean azaldu zen kutsadura iturri ezkutu bat: erraustegietan sarri gertatzen direla jabeek “gertakizun atipiko” deitzen dituzten istripu edo egoera bereziak eta horietan emititzen direla kontrolatu gabeko dioxina, furano eta bestelako kutsagarri asko.\nHolandan, lehenbizi ToxicoWatchek eta ondoren Osasun Publikoaren eta Ingurumenaren Institutu Nazionalak azterketa ez-ohikoekin erakutsi dute Harlingeneko erraustegiak emititzen dituela: PCB dioxinak –inguruko arrautza, esne, belar eta lurretan aurkitu direnak–; PBDD dioxina bromodunak eta furanoak; kiskaltze prozesu txarraren ondorio diren beste kutsagai organiko arriskutsuak; inguruko teilatu, lur eta uretan ageri diren kedar beltzak, PAH hidrokarburo aromatiko arriskutsuak daramatzatenak. Eta horregatik, hasiera-hasieratik Harlingeneko herritarrak borrokan ari dira Omrin erraustegiaren kontra: joan den abenduan bertan erraustegiko ataria blokeatu zuten…\nEuskaldunok, eta batik bat erraustegien ondoan bizi garen edo bizitzera kondenatu gaituztenok, asko daukagu ikasteko Harlingenen gertatzen ari denetik. Horregatik, Hernanin Zero Zaborrek eta Errausketaren Aurkako Mugimenduak (Hernaniko Udalaren laguntzarekin) gure artera gonbidatu dugu eskandalu hau argitara atera duen Abel Arkenbout toxikologoa, ToxicoWatch fundaziokoa.\nDenok zaudete konbidatuta. Ez, ez, ez! Errausketarik Ez!\nGaiaz gehiago jakiteko:\nHarlingeneko erraustegiarekin gertatzen ari denaz informazio osoagoa hemen irakur dauteke:\nHarlingeneko erraustegiaren aurkako elkartea: http://www.afvalovennee.net/\nToxicoWatch fundazioa: http://toxicowatch.wixsite.com/toxicowatch


Zer dira ekonomia eraldatzaileak? – etzi.pm\nHasiera/Faroa, Portada/Zer dira ekonomia eraldatzaileak?\nZer dira ekonomia eraldatzaileak?\nOrokorrean instituzioetan nahiz medio handietan eredu makroekonomikoaren eztabaida bi polo edo ardatzen inguruan garatzen da. Alde batetik, oinarri sozialdemokratako neokeynesianismoa, ingurumen dimentsioa gehiago edo gutxiago barne harturik Green Deal bertsio berriagoetan, baita ongizate Estatuaren defentsa nahiz austeritatearekiko aurkakotasun gradu ezberdinekin ere. Bestetik, ikuskera neoliberala, gastu publikoaren murrizketa sakonaren alde eta birbanaketa tresna batzuk mantentzeko sentsibilitate apurrarekin.\nMakro maila honetan, garrantzia marjinalarekin, erro ekologista duten beste zenbait planteamendu ere sortu dira, “hazkunderik gabeko oparotasuna” edo “steady state economy”, besteak beste. Makro mailako derrigorrezko eztabaida honetatik harago, badira gero eta garrantzia handiagoa hartzen ari diren errealitateak, tablero honetan erraz kokatu ez arren eta mikro mailakoak badirudite ere, makro mailako eztabaidara eraman gaitzaketenak. Eraikuntza eta berrikuntza sozioekonomiko eraldatzailearen fenomenoaz ari naiz, kuantitatiboki garrantzia mugatu baina hazkorra duena.\nAkotatu eta neurtzeko zaila da, baina zenbait estimazio berriren arabera ekonomia sozial eta solidarioak Bartzelonako BPGaren %7a osatuko luke, 4.600 entitate eta enpresetan oinarrituta. Dimentsio kualitatibotik begiratuta, bereziki arlo lokaletan, haien garrantzia espezifikoa are handiagoa da. Izatez, maiatzaren 24an udal gobernuetara heldutako zenbait talde munizipalistak tokiko garapen eta sustapen sailetan sartu dituzte. Gehiago edo gutxiago gure hiri eta sareetan sortzen ari diren ekonomia eraldatzaile hauen ekosistemek honakoak hartuko lituzkete barne: ekonomia sozial eta solidarioa, ekonomia kolaboratiboak, ekonomia komunitarioak, ekonomia feministak, ekonomia kooperatiboak, ekintzailetza soziala eta ekonomia zirkularra, besteak beste.\nSortzen ari den behar handietako bat, bai aktibismotik baita administraziotik ere, fenomeno hau prozesu isolatu bezala aurkeztu ordez komunitate edo arlo ezberdinak praktika sozioekonomiko berriak esperimentatu eta eraikitzen dituzten esperimentazio ekosistema bezala aurkezteko beharra da, haien bagaje, kultura eta aukera nahiz lehentasunen arabera. Artikulu honetan, katedra ezartzeko edo kalifikazio sozial agentziak imitatzeko inolako bokaziorik gabe, baina debatea ireki eta bereziki errealitateak ikusarazteko asmoz, ekosistema honen argazkia ateratzen saiatuko naiz, kontzeptuetatik baino praktiketatik. Ziur nago arriskuak hartzen dituzten espazio ez puruetan daudela askotan hausturarik handienak erantzukizunaren moral weberianoaren ikuspegitik. Hau da, ekintzen benetako emaitzak lehenesten dituztenak, helburuen purutasunaren ordez. Lehen desafioa mapan sartuko ditugun fenomenoen mugapena egitea da. Hiru irizpide proposatzen ditut:\nNolabaiteko paradigma-marko kontzeptuala garatu izana. Ez da beharrezkoa doktoretza tesirik edo Ekonomiako Nobelik egotea, baina bai marko minimo bat.\nMugimendu sozialerako nolabaiteko bokazioa izatea. Hau da, momentuz era desartikulatuan bada ere, gizartean, eztabaida politikoan eta politika publikoetan eragiteko bokazioa.\nGarrantzitsuena zalantzarik gabe: hegemonikoak ez diren ekonomia egiteko praktika, proiektu eta esperientzia multzoa barne hartzea.\nBaliatzen ditudan ardatzak ez dira posible diren bakarrak, baina ezberdintasunak erarik ilustragarrienean erakuts zitzaketenak direla iruditu zait. Ardatz horizontalak jarduera produktiboaren inpaktu sozial eta ekologikoa barneratu edo minimizatzeko konpromisoari egiten dio erreferentzia. Ardatz bertikalak botere banaketa, balore eta errendimendu banatuago edo berdinzaleago baterako estruktura sortzearen aldeko konpromisoa adierazten du. Noski, edozein argazki bezala, errealitatea izugarri sinplifikatzen da, berezitasunak puztu egiten ditu eta posizioek zentzua erlatibotasunetik hartzen dute. Hortaz, begira dezagun urrunetik hurbiletik baino eta ikus dezagun ea amaieran sinplifikazio honek oraindik ikusten ez duenari ekosistema hau begien bistan jartzen jartzen.\nElkarbanatzea (ingelesez sharing economy), elkartrukea baina baita ondasun, zerbitzu edo jakintzak berdinen artean edo kontsumitzaile eta enpresen artean saldu edo alokatzea ere ahalbidetzen duen unibertsoa da. Gehienetan oinarri digitaleko proiektuz, enpresaz, komunitatez eta plataformaz osatua dago.\nSeguruenik egun polemika eta punch mediatiko handiena eragiten duen ekonomia eraldatzaileetakoa da. Lehen Ouishare Festa, Paristik kanpo egindako erreferentziazko ekitaldia, Bartzelonan izan zen joan den azaroan. Latitude hauetan komunitate kolaboratiboaren potentziaren erakustaldia izan zen.\nZaila da mugak definitzea, izan ere, aterki horren azpian enpresa multinazional oligopolikoak (airbnb, uber) eta auzo arteko elkartruke proiektuak topa daitezke, Wikipedia bezalako komunitate globaletatik pasata. Honi zor dio eskeman duen zeharkakotasuna. Batzuentzat ahulezia izan liteke ekonomia transformatzaile batentzako, beste zenbaitentzat bertan datza bertan dago bere indargunea, enpresa eta oinarri digitaleko ohiko ekintzailetza espazioetan sartzeko. Haien arriskuen eta potentzialtasunen errepasoa Opcions aldizkariko 48. zenbakian aurki dezakezue, Alternatiba Ekonomikoetan.\nUnibertso zabal honetan bokazio eraldatzaile argia duten proiektu batzuk topa daitezke, ekoizpen prokomuna bezala defini genitzakeenak: dimentsio hierarkiko eta kontratuzkoa oso mugatutako estrukturetan oinarritu ohi dira eta ekoitzitakoak lizentzia libre edo irekiak izan ohi ditu.\nEkonomia Sozial eta Solidarioa (ESS)\nLatinoamerikako ekonomia popularraren eta Europako kooperatibismoaren nahasketatik sortutakoa dela esan genezake. Jatorria Porto Alegreko Foro Sozialean (Brasil) du. Oinarri aktibistako unibertsoa da, bai eraldatzeko bokazioagatik eta baita bere bultzatzaileek konposizioagatik ere. Horri esker ardatzen koadrante eraldatzaileenetan kokatzen da.\nZabalpen unean dago (Kataluniako 4. ESS feriak 20.000 pertsona inguru erakarri zituen eta antzerako zerbait pasatzen da Madrilgo Merkatu Sozialaren Feriarekin). Hala ere, erronka bestelako sektore sozial eta ekonomikoetara heltzea da, zirkulu aktibista eta endogamikoetatik irtenda. Izatez, presentzia handia du mugimendu sozial eta asoziatiboetan baina oso txikia enpresa konbentzionalaren munduan. Oso era garbian betetzen ditu hiru irizpideak eta ongi posizionatuta dago munizipalismo eredu berrietan, bereziki kontakizunean. Kooperatibetan pentsatu ohi da baina bere baitan hartzen ditu fundazioak, asoziazioak eta entitate juridikorik gabeko proiektuak. Espainian eta Katalunian nahiz maila globalean ESSak artikulazio federatu interesgarriak eraiki ditu, besteak beste XES, REAS edo RiPESS.\nEkonomia Kooperatiboa (lan sozietateak barne)\nKooperatibismoaren sektore bat ESSaren bultzatzaile izan da, baina kooperatibismoa bere osotasunean ez da ESSarekin identifikatzen. Eskeman duen kokapena kooperatiba edo lan sozietate izateagatik sektore konbentzionalarekin alderatuta duen enpresako botere eta jabetza banaketa bezalako elementu diferentzialengatik da. Hala ere, kooperatiba askotan, bereziki eskala handiko nekazal, industrial eta banaketa kooperatibetan (Eroski) enpresa konbentzionaleko zenbait praktika erreproduzitzen dira.\nBeste ardatzari erreparatuz gero, nire esperientziaren arabera, ohiko enpresarekin alderatuz, kooperatibek haien eragin sozial eta ekologikoarekiko kezka handiagoa izan ohi dute, bai haien DNAn dagoelako, jabetza/kudeaketa demokratikoagoaren ondorioz edo erlazionatutako sektoreetan egiten dutelako lan. Baina denetarik dago, horregatik du posizio hori ardatzean.\nEdozein kasutan, ekonomia eraldatzaileen hegazkin-ontzia dira, hamarkadetan zehar BPGan pisua duen ekonomia erreala eraikitzen metatutako bagajea eta zeharka ekonomian eta gizartean presente egon izanagatik. Askok haien heriotza sinatu nahi izan zuten Fagorren erorketaren ondoren (Euskal Herrian sortutako munduko talde kooperatiborik handieneko enpresa klabean Mondragon taldekoa), baina errealitateak berretsi egiten du orokorrean kooperatibak enpresa konbentzionalak baino erresilienteagoak izan direla krisiaren aurrean.\nTermino honekin barne hartu nahi ditugu beharrak asetzeko artikulazio kolektibo horiek guztiak. Haietan borondatezko lanaren pisua funtsezkoa izan ohi da eta sarbidea ez da izaten ordainketa, komunitate edo talde baten parte izatea eta parte-hartzea baizik. Hemen sartzen ditut baratze komunitarioak, kontsumo taldeak, elkartruke-sareak, denbora-bankuak edo hazkuntza banatuko taldeak. Dimentsio komunitarioak eta normalean asanblearioak ardatz bertikalean botere banatuaren adibide argien bezala kokatzea eragin du.\nBeharbada gutxien garatutako aterki kontzeptuala da eta ondorioz gutxien artikulatutako sektorea. Nolabait ESSren parte da eta oso lotua dago zaintza ekonomiarekin, baina egia esan ESSren sareetan haien papera bigarren maila batean dago, goranzko joera badu ere. Haien oinarrizko diskurtsoa izanda ere, ez dago argi zenbateraino dagoen sartuta maila popularrean edo krisiak gogorren astindutako auzo eta sektore sozialetan. Opcions aldizkariko 44. zenbakian haien laburpen eta katalogoa dago.\nSortzez beste ekonomia eraldatzaile ereduak baino ohiko enpresa munduari lotuago dago. Izatez, enpresa konbentzional bat trantsiziora eramateko potentziala du. Enpresaren norabidea 5 printzipioren arabera inspiratzen duen balantzea du. Batzuentzako Gizarte Ardura Korporatibo zintzoagoa besterik ez da (ez dena gutxi). Beste batzuentzako paradigma ekonomiko berri eta eraldatzaile baten planteamendua da, ohiko enpresa munduan sartzeko gaitasuna duena.\nArdatzean duen kokapenaren zergatia jabetzaren eta boterearen banaketan duen enfasi eskasagoaren ondorio da, nahiz eta barne demokrazia eta soldata ratioa kontuan hartzen dituen. Bere indargunea eragin sozial eta ekologikoarekiko konpromiso sakona da, horregatik hartzen du goiko eskuineko koadrante osoa. Jaiotzez oso lotua egon da sortzaile izan duen ekonomista austriar bati. Honek pertsonalismo kutsua eman dio, baina pisu mediatiko efektiboa ere. Valentziako gobernuko ekonomiako conseller berria, Rafael Climent, paradigma honen defendatzailea da.\nEkonomia Soziala (sarbide sozio-laboralekoa)\nMaiz etiketa hau erabiltzen da ekonomia eraldatzaile unibertso osoari buruz aritzeko, baina nik kasu honetan baztertze arriskuan dauden kolektiboen sarbide sozio-laborala helburu duten enpresa, fundazio edo lanbide zentro bereziei deitzeko erabili dut. Administrazioa sektore honi oso egokitua dago eta politika errotu eta konkretuagoak ditu.\nBere indarguneak artikulazioa, ingurune oso konplexuetan duen eragin sozial positibo argia eta administrazioarekin batera duen lan ibilbidea dira. Azken indargune hau dependentzia ekonomikoaren ikuspuntutik ahulgunea ere izan liteke. Batzuen ustez ez litzateke positiboa izango ekonomia eraldatzaileak zenbait kolektiboren paliatibo izaera hartzera mugatzea.\nBeharbada artikulazio berriena duen ekonomia eraldatzaile mugimendua da, analisi marko oso potentea izan arren eta arlo akademiko naiz aktibistan hazkunde fasean dago. Egun bizitzea merezi duten bizitzak ahalbidetzeko ekonomiako praktika eta proiektuak biltzen ari dira. ESSarekin erlazio kontzeptual eta soziologiko estua du. Horregatik kokatu dut era bateratuan. Alicia Riusek oso ongi laburtu zuen bezala: “Feminismoak patriarkatuarentzat ekonomia sozial eta solidarioa kapitalismoarentzako bezalakoak dira”. EF emakumeek egindako ESS proiektuak direla esango bagenu errealitatearen gehiegizko sinplifikazioan jausiko ginateke, klabea ez baita proiektuetako parte-hartzaileen sexua, ikusezin egindako zaintza ekonomiako proiektuak lehen planora ekartzea baizik.\nBadira bestelako ekonomia eraldatzaileak ere baina ez naiz ausartu grafikoan sartzera, ez bainago ziur egun dauden egoeran lehen aipatutako hiru irizpideen baitan kokatu daitezken edo soilik haietako bakarraren inguruan. Esaterako, paradigma bakarraren ingurukoak (ekonomia zirkularra), praktika baten ingurukoak (ekintzailetza sozial edo berdea), sektore ekonomiko bakarraren baitakoak (ekonomia berdea), aipatutakoen azpitaldea osatzen dutenak (ekonomia zuzenak, ekintzailetza kolektibo eta eraldatzailea…) edo adar akademiko soila (ekonomia ekologikoa). Zorionez, egoera etengabeko eboluzioan ari da.\nEkonomia hauen zabalpenerako erronkak eta potentzialtasunak izugarri handiak dira, elkarrizketak jarraitu beharra du…. jarraitu egingo dugu.\nEkonomia eraldatzaileen inguruko zenbait datu kuantitatibo:\nKataluniako merkatu soziala (katalanez)\nKooperatiben barometroa (katalanez)\nMundu asoziatiboaren panoramika (katalanez)\nKontsumo kolaboratiboaren inguruan (ingelesez)\nÁlvaro Porro: Opcions eta estarter.cat proiektuetako fundatzaileen artean dago. Gaur egun Bartzelonako Tokiko Garapen Agentzian “Beste Ekonomiak eta Hurbiltasuna” sail berriaren eraketaren buru da.\nArtikulu hau hemendik itzulita dago: http://opcions.org/es/blog/que-son-las-economias-transformadoras\nAnalisten akats eta mugak\nEtiketak:ekonomia Ekonomia Eraldatzailea ESE ESS EST kooperatibismoa\n9:18 am 2016-11-10\nRT @etzipm: “Zer dira ekonomia eraldatzaileak?” Gaiari buruz hausnartzeko Alvaro Porroren artikulu interesgarria.\n9:30 am 2016-11-10\n9:38 am 2016-11-10\n9:42 am 2016-11-10\n10:12 am 2016-11-10\n10:13 am 2016-11-10\n10:45 am 2016-11-10\nZer dira ekonomia eraldatzaileak\nRT @teketen: Zer dira ekonomia eraldatzaileak\n10:46 am 2016-11-10\n10:47 am 2016-11-10\n10:48 am 2016-11-10\n12:21 pm 2016-11-10\n12:35 pm 2016-11-10\n12:59 pm 2016-11-10\n1:04 pm 2016-11-10\n1:06 pm 2016-11-10\n1:23 pm 2016-11-10\nZer dira ekonomia eraldatzaileak? https://t.co/X28YX57RdE\n1:26 pm 2016-11-10\n1:40 pm 2016-11-10\nRT @bagara_sarean: Zer dira ekonomia eraldatzaileak? https://t.co/X28YX57RdE\n1:43 pm 2016-11-10\n3:05 pm 2016-11-10\n3:06 pm 2016-11-10\n9:06 pm 2016-11-10\n9:22 pm 2016-11-10\n11:25 pm 2016-11-10\n12:23 am 2016-11-11\n2:31 pm 2016-11-11\n9:51 pm 2016-11-11\n2:45 pm 2016-11-13\nArlo ekonomikotik eraldaketa prozesuak eragiteko, lehenik argipena behar da\n#ESE #EkonomiaEraldatzaileak @etzipm\n2:55 pm 2016-11-13\nRT @birasuegi: Arlo ekonomikotik eraldaketa prozesuak eragiteko, lehenik argipena behar da\n3:38 pm 2016-11-13\n3:42 pm 2016-11-13\nZer dira ekonomia eraldatzaileak? https://t.co/snO6oIrt98\n4:57 pm 2016-11-13\n5:48 pm 2016-11-13\nArgia ematen duen artikulua: Zer dira ekonomia eraldatzaileak?\nhttps://t.co/kH4rsRNHB0 @AlvaroPorro (@opcions) @etzipm-n (@birasuegi bidez)\n5:54 pm 2016-11-13\nRT @uonederra: Argia ematen duen artikulua: Zer dira ekonomia eraldatzaileak?\nhttps://t.co/kH4rsRNHB0 @AlvaroPorro (@opcions) @etzipm-n (@…\n5:57 pm 2016-11-13\n6:19 pm 2016-11-13\n6:22 pm 2016-11-13\n@uonederra Asteburuan artikuluaren 2. kapituluaz aritu gara Alvarorekin @opcions @etzipm\n6:29 pm 2016-11-13\n@birasuegi emaitza ikusteko irrikaz nago 🙂 @opcions @etzipm\n7:28 pm 2016-11-13\n11:22 pm 2016-11-13\n10:03 pm 2016-11-14\nZe ona! Ekonomia eraldatzeaz ari bagara gogoratu Mateo 7:15, kontuz profeta faltsuekin #ESE https://t.co/9mM7bdx5vy\n10:06 pm 2016-11-14\nRT @Sindikal_ero: Ze ona! Ekonomia eraldatzeaz ari bagara gogoratu Mateo 7:15, kontuz profeta faltsuekin #ESE https://t.co/9mM7bdx5vy\n10:10 pm 2016-11-14\n10:54 pm 2016-11-14\n10:56 pm 2016-11-14\n11:00 pm 2016-11-14\n10:51 am 2016-11-15\n10:53 am 2016-11-15\n9:46 pm 2016-11-17\nUtzi erantzuna Etzi.pm(r)i Utzi erantzuna


Herritar baten bizilekuari edo erroldari buruzko datuak kontsultatzea ahalbidetzen du, haren erroldatze-txartela aurkeztu beharrik gabe.\nKontsulta egiten den unean erroldan inskribatuta dauden pertsonak bilatuko ditu zerbitzuak.\nZerbitzua Euskal Autonomia Erkidegoko udalekin konektatuko da, horiei baitagokie errolda-datuen kontsolidazioaren eskumena.\nIntegrazioari buruzko eskuliburua (ZIP, 1.53 MB)\nDatosEntradaPadron ataleko TipoDocumento + Nombre + Apellido1 (+ Apellido2, baldin balu)\nDokumentaziorik ez duten adingabeen edo atzerritarren kasuan, baldin eta dokumentu-zenbakirik ez badute edo ezagutzen ez bada, balio hauek pasatuko dira /DatosGenericos/Titular/ nodoaren etiketetan:\nIkus II. eranskina. Banako errolda erabilgarri duten udalak.\nFechaNacimiento: kontsultatzen den titularraren jaiotza-data (aukerakoa). Eremu honen formatua UUUUHHEE\nResultado: adierazten du kontsultaren irizpideak betetzen dituen biztanlerik aurkitu den ala ez, edo, bestela, prozesuan erroreren bat gertatu den (nahitaezkoa). Ikus balio posibleak taulan.


Non bizi hobekien? – IKA Bloga\nNon bizi hobekien?\n2020-11-09 2021-06-21 ikac1\nNon bizi hobekien? IKA euskaltegiaren blogean galdera ikusi dut, eta horri buruz bizipen anitz eta eskarmentu handia daukadanez hausnarketa egitea eta partekatzea erabaki dut.\n1993an, aurreko mendean, behin unibertsitatea amaituta, Madrilera joan nintzen master bat ikastera. Lanaren aldetik, Gasteizekin alderatuz eskaintza hobea zen; bizitza kulturala ere askoz aberatsagoa zen… Han 4 urte eman nituen. Nahikoa jabetzeko ez zela bizi nahi nuen lekua, eragozpen ugari ikusi bainuen: handiegia zen; oso kutsatuta eta zikina; garraio publiko eskasa; anonimotasun itzela sentitu nuen; jendearen arteko alde ekonomikoak oso nabarmenak ziren; eta, aldi berean, gizarteratzeko ekintzak eta politikak ez zeuden batere garatuta.\n1997an, oraindik XX. mendean, Gasteizen lana aurkitu nuen eta bikotekidearekin lehen aldian bizitzeko parada zen. Bera Trespuentes-en bizi zen. Trespuentesek 468 biztanle dauzka. Hara bizitzera joan nintzen… ezer pentsatu gabe. Arrazoi askorengatik han oso pozik bizi ginen. Haien artean aipa ditzaket: naturarekiko gertutasuna, herriko jendearekiko harreman estua, herriko kontuak denon artean asanbleetan erabakitzen genituen, osasungarria… 8 urte pasa eta gero bikiak jaio ziren; orduan lana eta familia uztartzeko arazoak sortzen hasi ziren, eskolaz kanpoko ekintzak… Dena kudeatzeko oso zaila zen, eta Gasteizera joatea erabaki genuen.\n2010etik hona, dagoeneko mende honetan, Gasteizko hiri erdian bizi gara. Atsegin dut, alde on dezente ikusten baitut: leku guztietara oinez joan gaitezke, bidegorriak oso zabalduta daude, garraio publikoko sare ona dauka, kulturaren aldetik eskaintza polita du, auzo bakoitzak gizarte etxea du, auzoan elkar ezagutzen dugu (alabaina kontrol sozialik gabe), hiria bai umeentzat bai nerabeentzat segurua da, kirola egiteko aukera ezin hobea da, kutsadura kontrolpean dago, garbitasuna….\n2020ko martxoan COVID-19aren izurriteak gogor astindu gintuen. 3 hilatebeko itxialdia ezarri ziguten. Gure etxebizitza handia eta eguzkitsua da; hala eta guztiz ere, ez dauka balkoirik edo terrazarik, eta nik airea eta eguzkia hartzeko aukera biziki faltan sumatu nuen. Beraz, azken hilabeteotan beste etxebizitza bat bilatzen hasi naiz, auzo berean.\nEmandako azalpenagatik, argi ikusten da proposatutako galderari erantzuna ez dela bakarra ezta erraza ere. Bizitzan zehar oso aldakorra izan daiteke; izan ere, adinak, nortasunak, familiak, pandemiak, … erantzunean eragin dezake.\nVitoria-Gasteizen, 2020ko azaroaren 1ean.\nElena Echeberria (C1eko ikaslea)\nNext: Aurkezpen-gutuna (Gaurko lana, biharko ogia)


Udako jaialdiak - Sakana - Guaixe.eus\nRicardo Areta Urrestaratzu 2019-05-03 08:35\nUdako jaialdi eskaintza zabala eta oso antzekoa topatuko dugu. Ia kartel bera errepikatzen da sistematikoki. Jarraitzaile edo “fan” fenomenoa ere globalizatua dago. Mundu guztiak musika bera entzuten du eta “trending topic” den edozein ikuskizunerako sarrerak lortzeagatik borrokatzen da, gustukoa izan ala ez. Sakonago bilatzen badugu, musika ona ekartzeaz gain, beste kultura batzuetara hurbiltzen gaituzten eskaintzak aurkitzen ditugu.\nPIRINEOS SUR – FESTIVAL INTERNACIONAL DE LAS CULTURAS. Sallent de Gallego – Lanuza (Huesca)\nBere ezaugarri nagusia, zalantzarik gabe, aniztasuna da. Oholtza gainetik Los Tigres del Norte, Orishas, Paco de Lucia, The Wailers, Ruben Blades eta era askotako artisten abar luze bat. Egunean zehar, kale animazioa, azoka, kartela osatzen duten artisten herrialdeetako kulturarekin erlazionatutako tailerrak eta ekimenaren protagonistetako bat den lakuko auditorioa baino txikiagoa den beste eszenatoki bat izaten da. Eszenatoki handia lakuaren barruan kokatzen da eta auditorio natural ikusgarria osatzen da. Eta honetaz gain, Tenako haranak aisialdi aktiborako ekintza ugari eskaintzen ditu mendiaren erdian.\nHUERCASA COUNTRY FESTIVAL. Riaza (Segovia)\nSustrai amerikarra duen musikan zentratzen da eta garai eta mota guztiak hartzen ditu. Egun country musikaren lehen mailan aritzen diren taldeak hurbiltzen dizkigu, musika honek mendebaldeko pelikulak gogora ekartzen dizkigun arren, inoiz baino biziago dagoen musika mota baita.\nBizitza osasungarria eta landa eremuaren inguruko tailerrak izaten dira etxeko txikientzako, countrya musika baino gehiago da eta, bizimodu bat da.\nJaialdia igandean bukatzen da herriko plazan Country Line Dance kontzentrazio batekin, asteburuan zehar, tailerren bitartez ikasi daitekeena. Ipar Amerikako kultura hobeto ezagutzeko aukera eta haurrekin joateko aukera on bat da, familientzako prestatua baitago.\nHONDARRIBIA BLUES FESTIVAL. Hondarribia (Gipuzkoa)\nSustrai amerikarra duen musika mota bati buruz hitz eginen dugu berriz, baina Hondarribia bi kontinenteen arteko topaketa da. Chicagotik Norvegiara bidaiatu dezakegu Kataluniatik igaroaz. Bartzelonako Blues Societat presente egon baita beti Hondarribian, bluesak mugak gainditu eta toki eta garaietara egokitzen jakin duenaren adierazle.\nEgunean zehar Hondarribiako paisaiako toki esanguratsuetan kokatzen diren eszenatokiak izaten dira eta arratsaldeko lehen orduetatik aurrera, kaleak musikaz betetzen dira.\nAurretik aipatu jaialdietan bainoa gutxiago, baina haurrentzako ekintzak ere izaten dira.\nEta nola ez, preziorik ez duen ingurune eta gastronomiarekin kontatzen dugu. Jaialdiak berak ere preziorik ez du, kontzertu guztiak doakoak baitira.


Online erosketak baimentzeko modu berria | Blog | Kutxabank\nAzkenaldian interneten erosketaren bat egin baduzu, prozesua zertxobait aldatu dela konturatuko zinen. Izan ere, gure segurtasun-neurriak eguneratu eta Europako PSD2 araudia ardatz hartuta egokitu ditugu, horren bidez banku-eragiketa guztiak seguru egitea bermatzeko.\nHorregatik, online erosketaren bat egiterakoan, zure ordainketak segurtasun osoz balidatzeko sartu ditugun berrikuntzak kontuan hartu behar izango dituzu.\nInternet bidezko erosketa bat egiten duzunean, kontuan hartu saltokiak ordainketa egiteko adierazten dizkizun jarraibideak. Kutxabanken aplikazioa eta zure mugikorra egiaztatuta badituzu, eragiketa modu erraz eta seguruan baimendu ahal izango duzu: aplikazioan identifikazioa jartzeko aukera emango dizun jakinarazpen bat jasoko duzu, eragiketa berrikusi eta klik bakarrarekin baimendu.\nMugikorra egiaztatu ez baduzu, gainera, eragiketa balidatu beharko duzu, SMS bidez jasoko duzun erabilera bakarreko gako batekin.\nZure smartphonea egiazta dezakezu aplikazioaren Nire datuak ataleko Nire gailuak aukeran.\nOraindik ez duzu Banka Mugikorrerako pausua egin eta Online Banka erabiltzen jarraitzen duzu? Kasu horretan, Kutxabankeko app-era lehenbailehen pasatzera animatzen zaitugu. Bitartean, ordenagailutik Online Bankan sartuta erosketak baimendu ahal izango dituzu. Horretarako, alboko menuko online erosketak baimendu izeneko aukeran edo Txartelak/Eragiketak atalean sar zaitezke.\nEta, azkenik, aurreko bi tresnetako bat ere erabiltzen ez baduzu, lehenbailehen Online Banka Zerbitzua kontratatzea eta Banka Mugikorreko APP-a Smartphonean jaistea gomendatu nahi dizugu. Horrela, Kutxabankekin harremanetan jartzea eroso eta erraza izango da zuretzat. Ordura arte, txartelarekin online erosten duzun bakoitzean, zure mugikorrean SMS bat jasoko duzu, zure txartelaren PINari lotutako eragiketa matematiko bat egiteko jarraibideekin. Eragiketa horren emaitza saltokiko pantailan sartu beharko duzu, erosketa baimentzeko SMSan ere sartuta doan erabilera bakarreko kodearekin batera.\nIkusten duzunez, intuizioaz baliatzen diren prozesu sinpleak dira, erosketei segurtasun handiagoa emateko, eta hasieratik erraz maneiatu ahal izango dituzu.\nZalantzaren bat izanez gero, argibide gehiago lor dezakezu Kutxabanken webgunean, Laguntza orrian edo zeure kudeatzaileari galde diezaiokezu.


Irekia Eusko Jaurlaritza - Gobierno Vasco :: Lehendakariordeak nazioarteko ideia partekatu bat egiaztatu du, erronka handiei balio kooperatiboetatik heltzea\nLehendakariordeak nazioarteko ideia partekatu …\nInauguracion_Congreso_2112019.jpg Iturria: Irekia\nInauguracion_Congreso_21120111.jpg Iturria: Irekia\nInauguracion_Congreso_2112012.jpg Iturria: Irekia\nKoreako Errepublikako presidentea agurtu du Munduko 33. Kongresu Kooperatiboaren inaugurazioan\nIdoia Mendia Lehendakariorde eta Lan eta Enplegu sailburuak nazioartean partekatutako ideia bat egiaztatu du asteazken honetan Seulen, balio kooperatiboetan, hala nola elkartasunean eta sustraitzean oinarritutako trantsizio handiei aurre egingo dien susperraldi ekonomikoari buruz.\nMendiak Moon Jae-in Koreako Errepublikako presidentea agurtzeko aukera izan du Munduko 33. Kongresu Kooperatiboaren inaugurazioan, eta ikaskuntzak partekatzearen eta proposamen berriak eraikitzearen alde egin du, gure Kooperatiba Identitatea egoera global kritiko eta zalantzagarri batean sakontzeko, osasunari, ekonomiari, gizarteari eta ingurumenari dagokienez.\nEkitaldian Koreako Ekonomia ministroa eta Koreako Kooperatiben Federazioko presidentea ere izan dira.\nLehendakariordeak, Mondragon Taldeko Nazioarteko Harremanetarako zuzendari Iñigo Albizurirekin batera, gure kooperatiben lehiakortasun-abantailak azalduko ditu bihar hitzaldi batean, eta mahai-inguru batean parte hartuko du hainbat herrialdetako ordezkariekin batera.\nLan eta Gizarte Segurantza sailburuorde Elena Pérez Barredok, Kooperatiben Goren Kontseiluko presidente Patxi Olabarriak eta Konfekoopeko eta euskal kooperatiba-mugimenduko beste ordezkari batzuek ere parte hartuko dute mahai-inguruan. Saioak gobernuaren panel batekin itxiko dira, muturreko pobreziarako eta giza eskubideetarako NBEko kontalari bereziarekin, Olivier de Schutter, lehendakariordeak hitza hartuko du ere.


Alexander Gemignani: IKT\nIKT Lana from Alexander Gemignani\nBenetan, mugikor erakargarria eta ikusgarria da. Pantaila handia eduki arren, oso mugikor erosoa da. Bere dimentsioak 128 x 64 x 10,6 mm dira. Eta dudarik gabe ez dizu batere molestatuko poltsikoan daramazunean. Mugikor honen dimentsioak ikusita, ikusgarria da bere pisu arina. Konkretuki 144 gramo ditu. 4,3 pulgadako pantaila dauka. Egia esan da Galaxy S III-a baino askoz txikiadoa da, baina bere etekin banaketa askoz hobeagoa da. Kamera aurrean duelarik eta bozgorailuak alboetan. Mugikor hau ez da zikintzen, material berezi bat duelako eta bere kolorea zuria izan arren, beti erosi duzun egunean bezain zuri eta garbi dago. Goikoaldean pistetzeko pantaila eta blokeo pantaila dauka. Honen batería iraupena 12 hordukoa da gutxi gorabehera eta ordu bat eta erdian guztiz beteta dago. Teklatua ere, ez da makala. QWERTY teklatua dauka. Teklatu hau ezinhobea da bere sentsibilitatea dela eta.\nLehen esan dizuedan bezala Galaxy s III baino txikiagoa da, eta ez du beste mugikor adimentsuen tamaina ere ez.\nGutxi balitz, mugikor honek 16 milioi kolore bizi ditu. Bere gainazala kolpeentzako egina dago eta oso zaila da apurtzea gainazal gogorra baitu. Bere sentsoreetako batek, mugikorra erabili gabe denbora asko dagoenean automatikoki itzali egiten da. Honek energía asko aurreztea suposatzen du.\nZalantzarik gabe mugikor honen kamera, argazki kamara digital asko baino askoz hobeagoa da. Kamera 12 megapixel ditu. Honela, atzean uzten ditu 8 megapixeleko Motorola Razr Maxx, Samsung galaxi III-a eta goi mailako edo mugikor inteligenteak diren beste hainbat. Mugikor honekin kalitate handiko argazkiak atara ditzakezu. Argazki kamera honen ezaugarrietako nabarmen bat, argazki panoramikoak atera ditzakezula da, 3D-ean gainera\nPublicado por Alexander Gemignani Fernandez De Arroyabe en 8:17\nEtiquetas: IKT lana\nAlexander Gemignani Fernandez De Arroyabe\nIKT lana (1)


Teknologia, Berrikuntza eta Lehiakortasuneko sailburuordea 2020-09-10\n30 euskal enpresak Mugikortasun Jasangarrirako eta Trantsizio Energetikoan Negozio Aukeretarako panelak prestatzen parte hartu dute Arantxa Tapia sailburuak Sustainable Innovation Foroaren goi-mailako bilkuran parte hartuko du. COP25en ekitaldi ofiziala izango da, eta Europa iparraldeko herrialdeetako gai ekonomikoetarako, energiarako eta ingurumenerako ministroekin partekatuko du saioa. Gaur euskal industriaren txanda izan da, egunotan Madrilen egiten ari den Klimaren Mundu Konferentzian. 40 eragile inguruk (klusterrak, enpresak eta teknologia-zentroak) parte hartu dute arratsaldeko lehen orduan egingo diren panelak prestatzeko saioan; haietan, jendaurrean jarriko dira Euskadiko industria-egiturak adostutako hausnarketak.


Eskualdean Enplegua sustatzeko 3R programa berria - Leartibai Newsletter\nBizkaiko Foru Aldundiak martxan jarritako tokiko enplegua sustatzeko ‘3R’ programaren bitartez Leartibai Garapen Agentzia-Behargintzak 2021eko martxoaren 31ra arte eskainiko den laneratzeko zerbitzu berri bat ipini du martxan.\nLea Artibain, COVID-19ak sortutako krisia dela eta, zoritxarrez, zenbait pertsonek lana galdu dute azken hilabeteetan. Beraz, lana galdu duten pertsonei laguntza, orientazioa eta aholkularitza ematea da helburua, ahalik eta lasterren lana aurkitu dezaten.\nLeartibai Garapen Agentziako udalek COVID-19aren ondorioei aurre egiteko eta herrietako ekonomia berraktibatzeko hartutako neurrien artean sartzen da programa hau.\nPertsona langabe horrek lan-merkatura sartzeko aukera gehiago izan dezaten, berrorientatzeko eta birgaitzeko programa hau 5 fasetan banatzen da:\nProgramaren helburu nagusiak honako hauek dira: kolektibo horien enplegagarritasuna handitzea, kaltetutako pertsonak benetan laneratzea lortzea, eskualdeko enpresen lehiakortasuna hobetzea kontratazio-premiei erantzunez, eta, ondorioz, Lea Artibaiko eskualderako enplegua eta aberastasuna sortzea.\nEgungo egoera eta hartzaileen ezaugarriak kontuan hartuta, laneratzen laguntzeko programa indibidualizatu bat garatu dugu, jaso ohi duten orientaziotik harago doana. Tutoretzan oinarritutako ibilbide bat garatu da, babes handiagoarekin, planteatutako helburuak lortzeko.\nBestalde, laneratzeko orduan proaktibitateak duen garrantziaz oharturik, prozesu honetan bereziki landuko den kontzeptu bat izango da. Garrantzitsua baita enpresek une honetan dituzten beharrak ondo ezagutzea eta horiei erantzutea, eskaintzen eta profilen arteko lotura egokia eginez.\nLEKEITIO: Sabino Arana 14, behea\nMARKINA-XEMEIN: Lea-Artibai Berrikuntza Gunea, Xemein etorbidea 12-A. (1.solairua)\nONDARROA: Kanttoipe z/g\nBizkaiko Foru Aldundiko Enplegua, Gizarte Inklusioa eta Berdintasuna Sustatzeko Sailak finantzatutako programa.


Alberto Schommer, erretratuaren maisua hil da\nBizkaie! 2015-09-11 00:00\n1928an Gasteizen jaiotako Alberto Schommer argazkilaria Donostian hil zan bart, 87 urte zituala, minbiziak jota. Familiak jakinarazo dauenez, Schommer datorren zapatuan erraustuko dabe, Donostiako Recalde tanatorioan, goizeko 09:00etan. Donostiako Vascongada hileta-zerbitzuetako etxeak zehaztu dauenez, familiak ez dau hiletarik edo ekitaldi zibilik antolatuko, eta, era berean, hil-kaperarik ez jartea erabagi dabe. Beilatokia Shommerrek Donostian dauen etxean dago.\nSchommer XX. mendeko argazkilari onenetakoaren lanik ezagunena Erretratu psikologikoak da. Erretratu horreekaz erakusketa handi bat egin eban Madrileko Prado Museoan, 2014an, Mascaras izenburupean ...\nAbenduaren 4tik 8ra antolatuko dan 50. Durangoko Azokan parte hartu nahi daben argitaletxe, diskoetxe, produktora, alkarte, erakunde eta banatzaileek zein auto-produktoreek irailaren 30era arteko epea izango dabe izena emoteko. Horretarako, aurreko urteetan legez, sareko izen-emotea irailaren 1etik egokituta dago www.durangokoazoka.eus webgunean. Aurten, 50. urteurrena ospatzeaz gan, azokaz gozetako egun bat gehiago izango da, bost egunez antolatuko baita: abenduaren 4tik 8ra arte.\nIgaz, lehenengoz, erakusmahai erdia kontratetako aukerea izan eben parte-hartzaileek, eta aurten be aukera bardina izango dabe ...\nNaukas 2015 Bilbon, zientzia eta umorea dosi txikietan\nGaur eta bihar, irailaren 11n eta 12an, zientzia modu errazean gizarteratzea helburu dauen Naukas 2015 ekitaldia izango da Bilbon. Aurten, naukas.com plataformearen eta EHUko Kultura Zientifikoko Katedrearen eskutik jatorkun ekitaldiaren 5. edizinoa da eta EHUren Bizkaia Aretoko Mitxelena gelan izango dira ekitaldiak.\nZorroztasuna eta umorea buztartuz, 60 berbaldi laburren bitartez askotariko jakintza-arloakazko jakinmina pizten ahaleginduko dira hizlariak. Horrezaz gan, hainbat ikertzaile, zientzialari eta adituei egingo jakez alkarrizketak eta, ganera, umorezko bakarrizketak, esperimentuak eta umeentzako jarduera-programa potoloa be eskainiko ...\nBilboko Udalak aldaketak egingo ditu euskara ikasteko diru-laguntzetan\nBilbon euskaraz 2015-09-11 00:00\n2015-2016 ikasturtean gurasoei ez ezik, aisialdi eta kirol jardueretan dabiltzan monitoreei ere laguntza emango zaie\nBilboko Udalak eta Bilboko euskaltegien sareak euskara ikasteko deia zabaldu dute\n2015-2016 ikasturterako matrikula epea zabalik dago Bilboko euskaltegietan\nZaldibarren bihar Euskal Western-a\nBizkaia Irratia 2015-09-11 00:00\nBihar Zaldibarren Euskal Western txapelketako finala egingo dabe. AEBetan egiten dabenaren antzera zaldunek, zaldietan igonda, behiak gidatzeko probatan datza Euskal Western-a. Zapatu honetan Olazarko zelaian 30 zaldunek euren abileziak erakutsiko dabez. Zaldunak taldeka edo bakarka arituko dira. Zazpigarren urtea da Euskadiko Cattle eta Team Penning txapelketen finalak Zaldibarren egiten dabezala. Igor Egurrola antolatzaileetariko bat dogu.\nKatalunian 'Diada' eguna ospatzen dabilz\nAurtengo egunak ganera bat egiten dau hauteskunde kanpainako lehenengo egunagaz.\nNaukas alkartearen helburua zientziaren dibulgazinoa\nNaukas alkartearen helburua zientziaren dibulgazinoa da eta aurten bosgarrenez jardunaldiak antolatu dabez Bilbon.\nAsmoa Bizkaiko uriburua zientziaren hedapenaren uriburu izatea da.\n2010an dibulgazinoan pentsatzen hasi ziran eta holan aurten bosgarrenez antolatu dabezz jardunaldiak Bilbon.\nKatalunian Diada eguna ospatzen dabilz\nJoxe Rojas 2015-09-10 23:00\nEa laugarrena ere aurrekoak bezain erraz asmatzen duzuen! :-)\nArtisten topaketa teknologiaren inguruan\nOKELA 2015-09-10 19:19 Kultura-aisialdia\nBilboko San Frantzisko kalean kokatuta dagoen Okela sormen-lantegiak Artisten Meeting Point izeneko topaketarako deia zabaldu du. Topaketa hori urriaren 8an egingo da, eta bertan parte nahi duten artistek proposamenak bidali beharko dituzte irailaren 27a baino lehen.\nErabilera askotarako marasmea\nBizkaia Irratia 2015-09-10 16:00\nMarasma edo armiarma robotikoa egin dau Erle Robotics enpreseak. Txikia da eta egokia hodietan eta leku txikietan sartzeko. Beraz hondamendi kasuetan erabilteko modukoa izan leiteke, baina baita beste makina bat gauzatarako be: eraikuntzan, zerbitzu publikoetan, industrian eta abar. Sofware eta teknologia libreagaz eginda dago Erle-Spider marasma robotikoa.\nGeuria.info 2015-09-10 13:09 Kirolak\nLigako atsedenaldia pasata, domekan Getaferen aurka (San Mames, 16:00) jokatuko du Athleticek. Athleticek denboraldi hasiera gogoangarria egin du Superkopa irabazita eta Europa Leaguerako sailkatuta, baina Ligan ez da gauza bera gertatu. Orain arteko partidu biak galduta, Getaferen aurkakoak indarra hartzen du. Liga luzea da, baina hasiera kaxkarra eginez gero sufrimendua ekarri dezake gerora. Horri zera […]\nGeuria.info 2015-09-10 13:09\nEuskarazko klasikoen bilduma salgai\nBerbaizu Euskara Elkartea 2015-09-10 13:02\n1990an BBVAk, Bizkaiako, Gipuzkoako eta Arabako Kutxek, Deustuko eta EHU unibertsitateek klasikoak euskaratzeko proiektua jarri zuten abian, guztira 130 liburu euskarara ekarri zituena. Berbaizun, bilduma horren zati handi bat dugu salgai (90 liburu, guztiak onik daude eta hainbatek plastikoaren barruan … Continue reading →\nThe post Euskarazko klasikoen bilduma salgai appeared first on Berbaizu euskara elkartea.\n‹‹ Aurrekoak 1 2 3 4 ... 1884 1885 1886 1887 1888 1889 1890 1891 ... 2392 2393 2394 2395 Hurrengoak ››


Fiskalitatea | Elkartzen\nNORK ORDAINTZEN DITU ZERGAK?\nUrtez urte ari gara ikusten errentarik baxuenek hartzen dutela bere gain zergen pisu handiena. Krisia aitzakia besterik ez da kapitalak inposatutako egitura atzerakoiaren oinarrizko ezaugarriak gero eta gehiago indartzeko. Zerga zuzenak gehro eta gehiago dira (progresibitate elementurik ez dutenak), beraz, zerga gehieneak langileek zein sektore babesgabeenek ordaintzen dituzte. Presio fiskala europako baxuenetakoa izaten jarraitzen du, hori dela-eta diru-bilketa txikia da. Diru-sarrera gutxiago izan arren jarraitzen dugu kupoa eta konbenioa ordaintzen. Madrili gero eta gehiago ordaintzen diogu zorpetzeagatik, gastu militarrarengatik, jaso ez ditugun trasferentziengatik, azpiegitura handiengatik ... Eta, gainera, iruzur fiskala handituz doa eta zenbait “fortuna” handik inpunitate osoa dute.\nEtengabeko pribatizazioez gain, diru publikotik ekimen pribatuetara mugitzen dute dirua eta alor guztietan murrizketak ezartzen ari dira. eta hori guztia gutxi balitz, langabezia modu esponentzialean ari da gora egiten. Hortaz, horrek guzti horrek erakusten digu zein den egoera: klase herritarrak baztertu daude. Eta bazterketa hori AURREKONTUETATIK hasten da, lehen esan bezala hori baita politika ekonomikoa egiteko tresna nagusia, eta hor dago errenta soziala banatzeko eta “merkatuak” (edo kapitalismo harrapakariak) eragiten dituen bidegabekeriak leuntzeko gakoa.\nLan-baldintzak gero eta okerragoak direnez (prekarietatea, langabezia, flexibilizazioa, soldatak jeistea, pentsio txikiak ...), beharrizanak ere gero eta gehiago izango dira. Gainera, egoera horri lotuta gero eta gaixotasun gehiago ari dira sortzen. Osasuna eta hezkuntza gutxika-gutxika pribatizatzen ari dira, sektore publikoa gero eta murritzagoa delako. Etxebizitza eskubidea ere askori ukatzen zaio, eta horrekin negozioa egiten jarraitzen dute bankuek eta eraikuntza enpresek (esplotazioa, diru-laguntzak, zerga-arinketak, jendartearen aurkako legeak ...). Gizarte prestazioak eta zerbitzuk ere gero eta murritzagoak dira, pribatizatu egiten dituzte eta gero eta baldintza zorrotzagoak bete behar dira horiek eskuratzeko. Kontuan hartu behar dugu, bestalde, zorpetzea masiboa dela, bai alor publikoan zein pribatuan, eta euskal arlo finantziarioa porrot egiteko arriskuan dagoela. Hala ere, jarraitzen dute obra “faronikoak” egiten (AHTa, Superportua, ...), zenbaiten polikoak betetzeko.\nEta, orain, kapitalismoa kudeatzen duten alderdiek zera esaten hasiko zaizkigu, aurrekontuen %70a gastu sozialera bideratuta dagoela, ez dagoela diru gehiago eta etorriko direla garai hobeak. Gezurra diote, engainatu eta manipulatu besterik ez dute egiten haien komunikabideen bidez. Dirua egon badago, eta gehiago biltzeko modua ere egongo litzateke iruzur fiskala zigortuko balute eta gehien dutenei gehiago ordainaraziko baliete. Madrili kupoaren eta hitzarmenaren bitartez ordaintzen dogun dirua ere gastu soziala al da? Adarra jotzen ari zaizkigu, eta nahikoa da! Hori guztia EAJren PSEren eta PPren artean negoziatzen dute EAEn eta Nafarroan, berriz, UPNren eta PSNren artean.\nANTOLATZEA ETA BORROKATZEA BESTE AUKERARIK EZ DUGU


Fundación Estadio - AEA: ¿Qué atrae a superar la barrera del dolor?\nHilaren 3an (osteguna), 18.30ean, José Calabuig doktorea, Juanra Ortega eta María Ruiz Oña gogoeta egiten arituko zaizkigu, muturreko kirol probetako gero eta parte hartze eta arrisku handiagoei buruz.\nMaratoiak, ironmanak, ultratrailak, itsas zabaleko zeharkaldiak, basamortuko edo ipar poloko maratoiak... Proba mota hori gero eta gehiago zabaltzen ari dira, negozio ikuspegiek eta nork bere markak gainditu nahiak elikatuta. Horren eraginez, kirolarien eta ez-kirolarien gutxiengo gero eta zabalago bat (askotan, 35 urtetik gorakoak) parte hartzen ari da muturreko probetan. Minaren norberaren mugetatik eta, batzuetan, norberaren gaitasunetatik gora ahalegintzen dira. Hala, bada, dematzat hasten dena, «bizkorrago egitearen» adikzio bihurtzen da, eta horrek arriskuak dakartza.\nJosé Calabuigek dioenez, «ariketa oso onuragarria da, baina gehiegikeria da arazoa. Batzuetan, gorputza gurtzeko modaren eraginez, kirolaren adikzio kronikoa sortzen da, eta horren ordaina ikusten hasi gara. Horrek ordaina baitakar, gorputzak bere muga duelako. Ez dut esan nahi kirola egin behar ez dugunik, baizik eta modu burutsuan egin behar dugula».\nMuturreko proben zabalkundeaz jardungo dugu, ikuspuntu medikotik, psikologikotik eta pertsonaletik begiratuta, ondorengo hizlari hauek lagun:\n–\tJosé Calabuig, kardiologoa, Nafarroako Unibertsitateko Klinikako Kardiologia Interbentzionistaren Zerbitzuko zuzendaria.\n–\tJuanra Ortega, industria ingeniaria, Mont Blanc mendiaren 2016ko itzulian parte hartutako lasterkari amateurra\n–\tMaría Ruiz Oña, kiroleko psikologoa, Bilboko Athletic Klubaren coach-a\nHitzaldi-proiekzioaren ondoren, ikus-entzuleen txanda izango da, sarrera libre eta doakoa duen Estadio Aretoa programara etorritakoek galderak egin ditzaten. Programa osoa, era berean, eskuragarri egongo da Youtube webgunean (laburpenak) eta Vimeo webgunean.\nMendi martxa: Cotos mendatea - Peñalara -Navafría mendatea (Madrid)\nXendazaletasuna: Apellaniz - Korres(Araba/Álava)\nXendazaletasuna: Barriga de Losa - Bóveda (GR282, Burgos - Araba/Álava)\nXendazaletasuna: Elgeta - Ermua (Gipuzkoa - Bizkaia)\nXendazaletasuna: Urkiola - Otxandio (GR38, Bizkaia)\nXendazaletasunan familia: Zaldiaran - Eskibel (Araba/Álava)\nMendi martxa: SDonemiliaga eta Trigaza (Burgos - Errioxa)\nMendi martxa: Ason mendiak (Kantabria)\nMendi martxa: Belagua (Nafarroa) - Elur erraketak\nMendi martxa: San Lorenzo (Errioxa) - Alpinismo teknikak\nMendi martxa: Abodi mendilerroa (Nafarroa) - Iraupen eskia\nMendi martxa: Hecho eta Ansó harana (Huesca) - Elur erraketak\nMendi martxa: Aralar mendigunea (Gipuzkoa - Nafarroa)\nMendi martxa: Curavacas (Palentzia)


Inkesta onlinen adibideak\nZure lehen inkestetan lagundu ahal izateko, Portaldeencuestas.com-ek inkesta errealen adibide desberdinak prestatu ditu hasieraren puntu bat izan daitezen zure inkesta hurbilentzat. Portaldeencuestas erraza da, azkar eta profesionala.\nJarraian sartu ahal izango duzu inkesta adibide bakoitzean; aldatu ahal izango dituzu zure gustura inkesta berri bat sortzean gure ereduen bidez.\nInkestaren adibide hauekin jadanik aitzakia ez duzu izango, hasi orain.\nGaldeketa bat egiten\nWikipedian begiratzen badugu oso baliagarriak diren kontseilu batzuk aurkitzen ditugu:\nGaldeketaren idazte erregelak\nErabilitako hizkuntza inkesta egiten hari den pertsonarekin bat etorri behar du, lexikoa eta termino egokituak erabiltzean. Galderek laburki idatziak egon behar dira haren irakurketa errazteko eta ulermena bukaerarekin.\nGalderek planteatu behar dute argitasunarekin eta eite dudarik gabekoan, idazte akats tipiko bat bi galdera hartu eta galdera bakar batean bilakatu, honek sortzen duen ez ezer zehatu ahal izatea erantzuna.\nErraza eta bakun diren galderetatik hasi behar da, gero gehiago edo zail zailduak direnetara joateko.\nArdura berezi bat izan behar du deseroso edo finak izan ahal izan daitezen inkestatu galderen informazioarekin, informazioa lortu ahal moduan izan moduan ezan errefus bat edo erantzun faltsu bat eragin gabe idatzi. Galdera Hajek gaitera, galdeketaren bukaeran joan behar du.\nBalioaren epaiketa edota erantzunak baldintzatu ahal izan ditzaten baieztapenak ezin dira barneratu galderetan, ezta ere galdeketaren barruan duten ordenagatik eraginak ikusi ahal izan dezaten.\nGalderek formulatu behar dute honenbeste erraz ezan inkestatua egin behar izan dezan memoriaren esfortzua, haren kasuan, kalkuluen egitea, akatsak erantzunetan saihesteko.\nBezeroen poztasuna inkestaren adibidea\n[Online inkestaren adibidea]\nGure bezeroen poztasunaren inkesta baten neurketa, poztasun inkesta baten bitartez, gure zerbitzua hobetzeko datu baliagarriak emango dizkigun ekintza bat da. Bezeroak duen oharpena neurtu eta ezagutzea da, eta zein gradutan bete diren edo ez bere betekizunak.\nZerk bultzatzen duen bere poztazun eta leialtasuna ulertzeak, zure empresak arrakasta lortu eta mantendu dezan egin ahal dezake, eta haren ezagutzak edukitzeak lagunduko du errentagarritasuna bultzatzera salmenta txikien kostueen bidez eta diru sarrera etengabeen bidez.\nBezeroaren poztazuna inkestaren adibide hau erabili gure eredutik edo berri bat sortu ahal duzu.\nLan-harremanen giroaren inkesta adibidea\nLan-harremanen giro ezin hobe bat erakunde baten hazkundeari datorkio. Taldearen kohesioa ezagutzeak, langileen empresarekiko jabetasun sentimendu bat edota komunikabide egoki baten izakinak, emankortasuna eta irismen giza handiago bat ekarriko dio erakundeari eta horrek langilea bere lanpostuan gustora sentitu dadin lortuko du etab.\nOrain online kudeatu ahal dituzu zure inkestak, jazarpena denbora errealean eta zure txostenak sortzen ditu berehala. Lan-harreman giro inkestaren gure adibidea erabili ezazu zure hazkundean balorea sortarazi ahal izateko.\nAztertu, ondorioak atera eta ekintzan jarri.\nProduktuen testa inkesta adibidea\nProduktu edo zerbitzu berri baten jaurtiketa gertu bazaude, eta zein jarrera izango duen jendeak berekiko, erabili ezazu gure Produktuen testa inkesta adibidea, jaurtiketan erabakiak hartzen lagun zaitzan.\nArriskua txikiagotu eta zure bezeroen iritziak balora itzazu.\nAzterketa, ondorioak eta ekintza.\nErabaki-hartzea hobetzen du.\nBisitarien profila inkesta adibidea\nGure webaren bisitariaren gainetik informazio nabarmena izatea faktore erabakigarri bat da haren portaera eta haren sociodemográfico profila ezagutzeko. Oso garrantzitsua izango da ezagutu gintuen moduaren informazioa izatea, zer maiztasunekin bisitatzen duen gure weba edo berriz bisitatuko bagaitu, egitera zerk bultu zioen, zein motibaziok bultzatu zioten gure web gunean sartzera.\nERP Softwareak eman diezaiokeen informazioaren osagarri ezin hobea da. Informazio honek mugatzen du gure merkatua eta haren beharrak, baina bisitariaren poztasun maila ezagutu ahal izango dugu baita ere; datu erlatiboak eduki izan ahal ditugu usabilitatearen balioespenera, itxura, dinamismoa, webaren originaltasuna, etab., hobetzera eramango dituen aspektuak zehaztuko digute baita bisitariaren itxaropenak asetzu ere.\nBisitarien profila inkesta adibidean sartu edo sortu ezazu berri bat.\nBarne Bezeroen poztasuna inkestaren adibidea\nBezeroaren poztasun maila ezagutzea jatorrizkoa da, baina ¿zer gertatzen da barneko bezeroaren poztasun mailarekin?\nBezeroei eskaintzen diegun zerbitzuak naiz gure barne bezeroei eskaintzen diegun zerbitzuak berdinak izatea da egokiena. Beraz, gure langileek duen gure zerbitzurekiko iritzia jakitea behar beharrezkoa da.\nHarentzat dago pentsatua barneko bezeroaren poztasuna inkesta, barne bezeroek, hau da langileek, zer pertzepzio duten enpresarekiko eta haren zerbitzuarekiko. Puntu esentzialak baloratu behar dira lan giroa diren bezala, kalitatea eta mezuaren kopurua eta koordinazioa, hartu beharreko norabidea, enpresaren irudia, hobekuntzak, iradokizunak, eta abar.


EDIKTUA, ezkontzaz kanpoko seme-alabentzako neurrietarako adostasun gabeko 875/2017 prozeduraren ondoriozkoa.\nJudizioa: ezkontzaz kanpoko seme-alabentzako neurrietarako adostasun gabeko 875/2017 prozedura.\nDemandatzailearen prokuradorea: Veronica Vazquez Fontao.\nJudizio horretan epaia eman da 2020-07-15ean. Horren bidez amaiera eman zaio prozesuari.\nRicardo Sanchez Franco demandatuaren gaur egungo bizilekua ezezaguna denez, ebazpen hori Euskal Herriko Agintaritzaren Aldizkarian argitaratuko den ediktu baten bidez jakinaraztea erabaki da, Prozedura Zibilaren 1/2000 Legeak (Pzl) 497.2 artikuluan xedatutakoari jarraituz.\nAurkaratzeko modua: Bizkaiko Probintzia Auzitegian apelazio-errekurtsoa aurkeztuz (Pzl, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, hauek adieraziko dira: aurkaratzea zein alegaziotan oinarritzen den eta apelatutako ebazpena eta aurkaratutako erabakiak zein diren (Pzl, 458.2 artikulua).\nErrekurtsoa jarri ahal izateko, 50 euroko gordailua eratu beharko da; baldintza hori bete ezean, ez da errekurtsoa izapidetzea onartuko. Gordailua egiteko, diru kopuru hori kontsignatu beharko da epaitegi honek Banco Santanderren duen gordailu eta kontsignazio kontuan. Kontuaren zenbakia hauxe da:4709. Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru kopuru hori kontsignatu dela egiaztatu beharko da errekurtsoa aurkeztean (Bjlo, 15. XG).\nBilbao, 2020ko uztailaren 16a.